NaiveNeuron/SloPal huggingface dataset:
Poliačik, Martin, poslanec NR SR (2014-06-11):
Ďakujem veľmi pekne. Vážená pani podpredsedníčka Národnej rady, kolegyne, kolegovia, hostia sa ešte nedostavili, ani ten jeden, čo tam sedáva vždy, tam ešte nie je, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokoval ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Za gestorský navrhol ústavnoprávny výbor s tým, aby sme návrh zákona prerokovali do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Ako spravodajca odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pani podpredsedníčka, prosím, otvorte rozpravu, do ktorej sa hlásim ako prvý.
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 137, za 124, proti 1, zdržalo sa 12. Konštatujem, že sme tento návrh schválili. Budeme pokračovať o bode 21 schváleného programu, ktorým je prvé čítanie o vládnom návrhu zákona o sčítaní obyvateľov, domov a bytov v roku 2020 (pozn. red.: správne „v roku 2021“), tlač 1430. Prosím spravodajcu z výboru pre verejnú správu a regionálny rozvoj poslanca Stanislava Kubáneka, aby uviedol hlasovanie. (Hlasovanie o vládnom návrhu zákona o sčítaní obyvateľov, domov v roku 2021 a o zmene a doplnení niektorých zákonov , tlač 1430.)
Hlina, Alojz, poslanec NR SR (2013-09-05):
Rokovací poriadok hovorí, že je povinný byť na interpeláciách. (Reakcia z pléna.) Ale ja nemám vedomosť, či je, jak ja to mám vedieť? (Reakcia z pléna.) Ale ja nevidím dozadu, mi tam dajte nejaké spätné zrkadlo, že vidím, že tam je, a rokovací poriadok hovorí jasne: má byť prítomný na interpeláciách. (Reakcia z pléna.) Ale ja neviem, či je. Ja vám nemusím veriť, kolegovia, sa mi nečudujte, že vám nemusím veriť. Tam si obraňujte svojho tohto, hrot meča, ale tu, aspoň túto jednu možnosť, kým ma nezbavíte mandátu, nie, tak toto si teda užijem, lebo však spúšťate procesy, nech sa páči, takže zatiaľ... (Vystúpenie prerušené predsedajúcou.)
Bugár, Béla, podpredseda NR SR (2019-06-20):
Pýtam sa, či je všeobecný súhlas. Nie je. Prezentujeme sa a hlasujme. (Hlasovanie.) Prítomných 129, za 79, proti 24, zdržalo sa 20 poslancov, 6 nehlasovali. Konštatujem, že návrh sme prijali. Vážené panie poslankyne, páni poslanci, pán predseda Národnej rady zvoláva grémium hneď. To znamená, že teraz vyhlásime prestávku. Ešte predtým pani poslankyňa Cséfalvayová, procedurálny návrh.
Janiš, Stanislav, poslanec NR SR (2011-12-02):
Pán podpredseda, dajte, prosím, hlasovať o tom, že Národná rada prerokuje predložený návrh zákona v druhom čítaní.
Kollár, Boris, predseda NR SR (2022-03-24):
Prosím, prezentujme sa a hlasujeme. (Ruch v sále.) (Hlasovanie.) Prítomných 119 poslancov, za 118, proti žiadny, zdržal sa 1. Uvedený návrh pána poslanca Kučeru sme schválili.
Saloň, Marián, poslanec NR SR (2011-02-04):
Ďakujem pekne, pán predsedajúci. Ja by som len chcel doplniť nášho predsedu klubu, ktorý spomínal správy o činnosti prokuratúry, o niekoľko údajov, kde pri verejných hlasovaniach vaši voliči mohli vidieť a môžu vidieť, ako ste hlasovali. Zámerne najprv začnem obdobím, kde, kedy boli niektorí poslanci v opozícii, a to správa o činnosti za rok 2006: KDH sa zdržalo, Dzurinda, Hort, Janiš, ospravedlňujem sa, že neoslovujem, budem rýchlejšie čítať, Hort, Janiš, Mikloš, Radičová, Žitňanská – všetko za. Pre pána Osuského, prípad Hedvigy Malinovej bol v roku 2006, za túto správu celý klub SMK zahlasoval za. Správa o činnosti za rok 2007: Lipšic za, Hrušovský za, Abrhan za, Brocka za, celý klub SMK za, Dzurinda za, pán večne pripomienkujúci Galbavý za, pani Radičová nehlasovala, ale ak tu pripustíme, že hlasovala za pani Rosovú, tak tá hlasovala tiež za. (Smiech v sále.) Správa za rok 2008: pán Lipšic za, pani Žitňanská za, pán Dzurinda za, pán Janiš za, pán Hrušovský za, pán Abrhan za, pán Galbavý za, pán Hort za, pani Rosová za, ale tu už pani poslankyňa Radičová poslankyňou nebola, SMK sa zdržalo. A perlička na záver. Správa za rok 2009, ktorá sa týka nás všetkých: pán Osuský za, pán Šebej za, pán Dostál za, pán Zajac sa zdržal, pán Sulík za. (Potlesk.) Pán Matovič za, celý klub, okrem, celý klub SaS okrem pána poslanca Kalista, všetci ste hlasovali za. Čo sa zmenilo? A ešte, pani Dubovcová, pán Beblavý, tiež ste hlasovali za. Čo sa zmenilo pri tých správach, keď ich všetkých predkladal ten istý generálny prokurátor? A tu vaši voliči môžu vlastne vidieť, ako ste hlasovali. A, pán Droba, fakt sa nemáte za čo hanbiť. (Potlesk.)
Zajac, Pavol, poslanec NR SR (2013-06-21):
Vážený pán kolega, vo svojom vystúpení ste poukázali na to, že ako ohodnotiť nemajetkovú časť budúcej investície, napríklad toho krtka alebo Coca-Colu. Ja vám poviem ako stavbár, aj stavebnú investíciu ohodnotiť sa dá rôzne. A som veľmi zvedavý, kto to v takom prípade bude kontrolovať. Ako stavbár rozpočtár vám poviem, tú istú vec, a použijem príklad, jamy, zemníky po vyťaženom štrku na diaľnici by napríklad pán Petrov, starosta na východnom Slovensku, dokázal zasypať za 0 eur, pretože tam z celého okolia dá navoziť stavebnú suť, ešte za to dostane nejaké peniaze a za tie peniaze potom navozí navrch kvalitnú hlinu a bude to preňho nulová investícia. Menšia stavebná firma pre Váhostav to urobí za 1,5 mil. a ešte na tom pekne zarobí. NDS-ka to obstará pod pánom ministrom Počiatkom tak, že Váhostav to bude robiť za 6 mil. eur, ale firma J&T, napríklad, to môže robiť aj za 60 mil. eur. Prvé tri čísla boli reálne, posledné som si práve vymyslel. Ale verte tomu, že keď firma príde za stavebným rozpočtárom a dá mu takýto úkol, aby to narozpočtoval na 60 mil. eur, nie je to problém. Zadefinuje tam také technologické postupy, ktoré sa potom urobia alebo neurobia, že to kľudne môže stať aj 60 mil. eur. Kto to bude kontrolovať? Kto to bude kontrolovať, keď takýto investor dá projekt na vládu? Premiér Fico? Ficova vláda? Ak to chce robiť Ficova vláda, tak nech príde s takýmto návrhom zákona o vyvlastňovaní a nech sa neskrýva za vládnych poslancov.
Blanár, Juraj, podpredseda NR SR (2021-07-01):
Ďakujem, pán spravodajca. Otváram rozpravu, vážené panie poslankyne, páni poslanci. Písomnú prihlášku som do rozpravy neobdržal pred rokovaním. Otváram možnosť prihlásiť sa do rozpravy ústne – pán poslanec Gyimesi, pán poslanec Beluský, pán poslanec Viskupič, pán poslanec Suja, pán poslanec Kočiš. Ešte má niekto záujem sa prihlásiť do rozpravy ústne? Ak nie, uzatváram možnosť prihlásiť sa do rozpravy. Ako prvý vystúpi pán poslanec György Gyimesi, nech sa páči.
Ďurica, Ondrej, poslanec NR SR (2022-06-23):
Ďakujem za slovo, pán predseda. Ja chcem len nadviazať na to, čo tu odznelo. Toto je naozaj jeden z návrhov zákonov z tej série, ktorá veľa dokáže alebo ktorý veľa dokáže vyriešiť. Koniec koncov často sa to tu spomína. To sú, to sú krajiny, okolité štáty, ktoré podobné opatrenia prijali a ukázali sa ako účinné v boji so zdražovaním. Koniec koncov samotní občania Slovenskej republiky, či už bývajú bližšie k hraniciam alebo ďalej, stále, neustále chodia a tankujú alebo nakupujú potraviny v okolitých štátoch. To je jedna veľká hanba a ukážka zlyhania štátu a vlády, že takýmto spôsobom nerieši problematiku. Toto je presne návrh zákona, ktorý by mal dopad, pozitívny dopad na všetkých občanov. Nie je to selektívne, nie je to rozdelené kategóriami, nemusí tu byť o tom diskusia, či sa to jedných dotkne a druhých to obíde. Nespôsobuje to ani krivdu, nespôsobuje to ani rozdiely, dotkne sa to alebo dotklo by sa to všetkých, takže takisto, ako tu aj bolo povedané, nerozumiem, nerozumiem prístupu tejto vlády, že takéto opatrenie nevie priniesť, hoci má na to všetky možnosti a má všetky páky, aby takýto návrh zákona prijala. Naopak, poslanci, ktorí sa rozhodnú nehlasovať za to, tak jednoducho ukážu, ako sa pozerajú na problematiku zdražovania, ako ho chcú riešiť alebo neriešiť. Takže podľa mňa toto je návrh zákona, ktorý je jasný, nemá kategórie, nemá obmedzenia, jesť musia všetci, tankujú plus-mínus takisto všetci, a to sa priamo premietne potom do ďalších, ďalších cien služieb a tovarov.
Glváč, Martin, podpredseda NR SR (2019-09-11):
Pán poslanec Antal.
Bugár, Béla, podpredseda NR SR (2019-05-10):
Teraz otváram možnosť sa prihlásiť ústne do rozpravy. Ako jediný pán poslanec Marosz. Predtým ešte pán minister chce sa vyjadriť k vystúpeniu pána poslanca Ivana.
Osuský, Peter, poslanec NR SR (2015-11-20):
Ďakujem pekne, pán predsedajúci. Plne sa stotožňujem s bodom, v ktorom sa kolega Hraško vyjadroval k tomu neplateniu za dom pod 150 m2 obytnej plochy. No keby sme zrátali slovenské deti a ich rodičov, ktorí žijú v priestoroch pod 150 metrov, bola by ich zrejme väčšina. A domnievam sa, že ak niekto stavia nový dom, tak si neviem predstaviť, že je na tom tak biedne, hoc ten dom má pod 150 metrov obytnej plochy, že by nemohol prispieť férovo na to, aby k jeho domu viedla cesta a jeho dieťa malo miesto v škôlke a v škole. Je nehorázne žiadať od staroobyvateľov obcí, hlavne satelitných obcí, aby boli ukrátení na bežnom štandarde, ktorý im obec z miestnych daní poskytovala, preto, lebo tá obec sa zadlží, respektíve zložitým spôsobom postaví pre novoprišlých občiansku vybavenosť, ako sa hovorí. Neviem si predstaviť, prečo by mali tí pôvodní obyvatelia nemať to, na čo boli zvyknutí, pretože obec zaťahuje akýsi problém za tých, ktorí k tomu prídu ako kura k zrnu, slepé. Takže výrazne podporujem návrh, ktorý bol podaný, a ak sa tento bod odstráni, sľubujem za seba, že ten návrh podporím, lebo ho v zásade považujem za správny. Ale táto populistická škvrna na tomto zákone je neospravedlniteľná.
B. Bugár, podpredseda NR SR: (2004-05-11):
vládnom návrhu zákona o náhrade za bolesť a o náhrade za sťaženie spoločenského uplatnenia (tlač 613). Vládny návrh zákona ste dostali ako tlač 613, návrh na jeho pridelenie na prerokovanie výborom máte v rozhodnutí pod č. 650. Prosím teraz ministra zdravotníctva Slovenskej republiky Rudolfa Zajaca, aby návrh zákona uviedol. Nech sa páči.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 121 poslancov, za 109, proti 4, zdržalo sa 7, 1 nehlasoval. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku, pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2002-12-11):
(Hlasovanie.) 144 prítomných, 61 za návrh, 17 proti, 63 sa zdržalo, 3 nehlasovali. Konštatujem, že návrh sme neschválili. Ďalší návrh.
Bugár, Béla, podpredseda NR SR (2017-06-14):
Ďakujem. Pán spravodajca, nech sa páči, máte slovo.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 137 poslancov, za 135, proti nikto, zdržal sa 1, nehlasoval 1. Konštatujem, že sme tento návrh schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania . Pýtam sa, či sa hlási niekto z poslancov do rozpravy. Nie. Vyhlasujem rozpravu za skončenú a pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Jurinová, Erika, podpredsedníčka NR SR (2014-01-30):
Pán poslanec Jasaň.
Šipoš, Michal, poslanec NR SR (2022-12-07):
Ďakujem pekne za slovo. Ja sa vám chcem, pán špeciálny prokurátor, poďakovať za vašu prácu. Za boj, za spravodlivosť. Za boj proti organi... organizovanému zločinu. A chcem povedať jednu vec, že nesmieme sa vzdať a musíme bojovať ďalej. Dnes sa v tomto pléne jasne ukazuje, kto za koho kope. Za koho kope Fico, Mazurek, Suja, Žiga a spol. A toto by si mal uvedomiť každý jeden demokratický poslanec, ktorý tu sedí, ktorý s nami celé dlhé roky bojoval proti zlu, proti podvodom, proti organizovanému zločinu, ktorej šéfoval don Robert Fico. Hlavne kolegom z SaS by som to chcel pripomenúť, aby si veľmi dobre uvedomili, komu pomôžu odvolaním vlády Eduarda Hegera, aby si uvedomili, s kým budú hlasovať za povalenie protikorupčnej a demokratickej vlády Eduarda Hegera. Ak si nie ste istí s kým, tak vám to pre istotu pripomeniem. Budete hlasovať s Ficom, Pellegrinim, Žigom, Mazurekom, Sujom a spol. Ďakujem veľmi pekne.
Hrnčiar, Andrej, podpredseda NR SR (2018-05-29):
Vyhlasujem päťminútovú prestávku, budeme pokračovať hlasovaním. (Päťminútová prestávka.) (Po prestávke.)
Kotleba, Marian, poslanec NR SR (2019-09-24):
Pán kolega, ďakujem za tú podporu, ani nie tak mne ako celej tejto iniciatíve a všetkým tým štyrom návrhom, predpokladám, že teda aj vy budete hlasovať za všetky štyri návrhy. A hlavne vám ďakujem za to ozrejmenie účasti kapitána Danka na pochode za život, pretože ja som ho tam nevidel, ale počul som, že tam bol, a nevedel som, ako to bolo a nejako mi to nešlo dokopy. A teraz, keď ste to povedali, tak už, už v tom mám jasno a už mi to je úplne jasné a už to chápem, že to bol proste marketing a že asi ťažko budeme čakať od SNS pod jeho vedením, od SNS pod jeho vedením nejakú skutočnú iniciatívu v tejto oblasti, tak vážnej a závažnej. Aj keď musím povedať, že ja si myslím, že v tej SNS by sa našli ľudia, ktorí by to podporili. Našli by sa tam normálni poslanci, našli by sa tam aj normálni funkcionári, však poznám aj veľa členov odtiaľ, ale kým bude na čele taký človek ako Andrej Danko, tak neviem, nakoľko je reálne vôbec o takom niečom uvažovať. Ešte raz ďakujem pekne.
Hrnčiar, Andrej, podpredseda NR SR (2019-06-27):
Prosím, prezentujme sa a hlasujme. (Hlasovanie.) Prítomných 136, za 60, proti 38, zdržalo sa 38. Tento pozmeňujúci návrh schválený nebol.
Záborská, Anna, poslankyňa NR SR (2022-05-04):
Ďakujem veľmi pekne, pán predseda. Ja podporujem tento zákon a podporujem adekvátne financovanie takej inštitúcie ako je Matica slovenská. Mňa veľmi mrzí, že jej existencia, jej ďalší rozvoj, jej ďalšia podpora je spochybňovaná aj na oficiálnych miestach. A mnohí argumentujú, že načo nám je Matica slovenská, stačí nám Historický ústav Slovenskej akadémie vied, ktorý obsiahne aj portfólio Matice slovenskej. V roku 1635 vo Francúzsku vznikla La Academia Francesa, jej náplň je približne podobná ako náplň Matice slovenskej. Za tie stáročia nikto nespochybnil vo Francúzsku, že už netreba rozvíjať francúzsky jazyk, že už dosiahli to, čo, to, čo chceli, že už je moderná doba, že už nebudú podporovať La Academia Francesa zo štátneho rozpočtu. Ja dúfam, že aj my na Slovensku toto, toto národné povedomie dáme na také miesto, aké mu patrí. Ďakujem pekne.
Mikloško, Jozef, poslanec NR SR (2012-09-14):
Začnem chválenkárstvom v tom, že som bol desať rokov koordinátor umelej inteligencie v Československu, vedeckovýskumnej činnosti. Odvtedy to už ďaleko prešlo a dnes to ide tam, kde netušíme, kde to príde. Rozpoznanie, spracovanie reči, inteligentné systémy, expertné systémy, spracovanie znalostí, porozumenie ľudskej reči, preklad z jedného jazyka do druhého, cieľ je, aby aj pani upratovačka prišla k mašine a všetkému rozumela, mašina ju to naučila, aby to bolo „user friendly“. Ten trend tu je, súhlasím s pánom ministrom, vtipne to povedal. Teším sa, že môžem toto povedať k jeho príspevku. Dnes nás všetci sledujú. Družice sledujú všetko, navigačné systémy WikkiLeaks, VatiLeaks, čo dneska poviete doma pod perinou, zajtra to vie celý svet. Treba sa na to pripraviť, a preto treba robiť veci transparentne, čestne a otvorene, aby to všetci vedeli. Treba diskutovať na úrovni o tom, ako sa tomuto predsa len trochu brániť, ako si nejak tú svoju intímnosť alebo osobnosť udržať, ale trend tu je a treba to brať ako lopatu, nie ako zbraň proti nám, ako to, čo nám chce pomôcť uľahčiť život. Tak to ja beriem.
Hort, Milan, podpredseda NR SR (2011-04-01):
S faktickou poznámkou vystúpi teraz pani poslankyňa Edita Pfundtner, nech sa páči.
Danko, Andrej, podpredseda NR SR (2023-12-13):
Poslanec Šmilňák.
Kozelová, Monika, poslankyňa NR SR (2020-09-16):
Pán poslanec, ak si dobre pamätám, schválili ste to tesne pred voľbami a už vtedy vám muselo byť jasné, že vy to dávať nebudete, tak ako ste im to nedali naozaj už niekoľko rokov, niekoľko desiatok rokov, teda desiatku rokov minimálne, čo ste im to sľubovali, tak ste, tak ste vedeli, že z vášho to nepôjde, resp. z peňazí, ktoré vy spravujete. Takže hovoriť tu o klamstve asi nie je úplne na mieste. Tí dôchodcovia si skutočne tie peniaze zaslúžia, ale v tom stave, v akom táto vláda prebrala krajinu, s tým dlhom, s akým ju prebrala, to jednoducho nie je možné a nie je to rozumné. A tak ako sa naozaj musia všetci uskromniť, nehovorím, že by sa oni mali, ale určite ja budem za to, aby sme im to dávali aj v nejakých iných benefitoch, ktoré im možno dorovnajú presne, presne tie peniaze, to sú napríklad tie lieky zadarmo a podobne. Čiže je dosť pravdepodobné, že sa možno dostaneme aj k tomu trinástemu dôchodku takýmto spôsobom aj pri tých, pri tých úľavách, za ktoré by oni museli nejakým spôsobom platiť. A verím tomu, že aspoň prvý rok to bude fajn a v momente, keď táto krajina dosiahne nejakú lepšiu kondíciu, tak tie trináste dôchodky určite budú.
Hladký, Pavol, poslanec NR SR (2011-07-08):
Mal by nasledovať pozmeňujúci návrh, ktorý som podal ja. Ja sťahujem tento návrh. Teraz, prosím, dajte hlasovať o druhom pozmeňujúcom návrhu a doplňujúcom návrhu pána poslanca Hrušovského. Pokiaľ pán poslanec súhlasí, spoločne o všetkých bodoch.
P. Hrušovský, podpredseda NR SR: (2001-09-05):
M. Kolláriková, poslankyňa: Ďakujem. Súhlasím s kolegom, že dôchodky majú reálne rásť a mali by dosahovať aspoň 2-percentný reálny nárast oproti inflácii alebo mali by dosahovať aspoň úroveň inflácie. Veď teraz už vláda hovorí o tom, že sa budú zvyšovať ďalšie komodity, bude sa zvyšovať cena elektrickej energie, plynu a toto bude mať obrovský negatívny dopad na finančné pomery dôchodcov. Vláda to zdôvodňuje tým, že sa musíme dostať aj v tejto oblasti na úroveň Európskej únie. Ja sa pýtam predstaviteľov vlády, prečo sa nezamýšľa nad tým, čo urobiť s výškami dôchodcov, čo urobiť s našou ekonomikou, aby aj výška dôchodkov bola na úrovni Európskej únie. Ja viem, pán minister, že vy určite presadzujete alebo ste presadzovali vyšší nárast výšky dôchodkov, ale vo vláde sa rozhoduje a zrejme vás prehlasovali, pretože som presvedčená, že vy ako minister sociálnych vecí viete, ako žijú dôchodcovia. Ďakujem.
Figeľ, Ján, podpredseda NR SR (2014-12-10):
Ďakujem pekne aj ja. Pán spravodajca, chcete sa vyjadriť? (Reakcia spravodajcu.) Nie je tomu tak. Ďakujem obidvom, páni. Prerušujem rokovanie o tomto bode programu. Teraz budeme pokračovať v prerušenej rozprave v prvom čítaní o návrhu poslancov Národnej rady Slovenskej republiky Jozefa Viskupiča a Lucie Nicholsonovej na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov . Je to tlač 1293. Poprosím pána poslanca Viskupiča, aby zaujal miesto pre navrhovateľov, a takisto pána Alojza Přidala zaujať miesto pre spravodajcov. Budeme pokračovať vo faktických poznámkach, ktoré neodzneli, neboli vyčerpané. Teda s faktickou poznámkou bude teraz nasledovať pani Helena Mezenská. Nech sa páči, máte slovo.
M. Hort, podpredseda NR SR: (2007-12-06):
Nikto nechce na neho reagovať s faktickou poznámkou. Pýtam sa, kto sa chce v tejto rozprave prihlásiť ústne. Pani Lucia Žitňanská, pán Daniel Lipšic, pán Stanislav Janiš. Končím možnosť prihlásenia sa do rozpravy ústne a prerušujem rokovanie o tomto bode aj rozpravu, vzhľadom na to, že naplnila 19.00 hodina a máme na stole pozvánky od pána predsedu na rokovanie mimoriadnej schôdze. (Prerušenie rokovania o 19.02 hodine.) (Po prerušení rokovania 16. schôdze NR SR sa začalo rokovanie 17. schôdze NR SR.)
Mezenská, Helena, poslankyňa NR SR (2013-06-28):
Ďakujem. Kolegovia, kvitujem ideový zámer predkladateľa návrhu zákona. Taktiež sa pripájam k tomu a verím, že ak bude podporený v prvom čítaní, bude dostatočný priestor na to, na upresnenie mnohých technických detailov. Jeden zo všetkých, ktoré by som si dovolila ja dať do pozornosti, súvisí nielen s druhotnou platobnou neschopnosťou, ale aj so, s komplexným zásahom do rôznych reťazení tejto platobnej neschopnosti, pretože sa ukazuje, že práve pri štátnych zákazkách, kde tečú verejné zdroje, nejde o zazmluvnenie dvoch, troch subjektov, ale dokonca, ako som mala možnosť vidieť, niekoľkých, pavúka, celého pavúka takýchto dodávateľských firiem alebo subdodávateľských firiem. Pre ukážku alebo konkrétny príklad, znova len spomeniem to, čo, na čo som poukázala aj na hospodárskom výbore. Je mi známy podnet niekoľkých živnostníkov, ktorí vykonávali externé služby pre jadrovú energetiku, a napriek tomu, že Úrad pre jadrovú energetiku vzniesol požiadavku na navýšenie platieb a príspevkov do spoločného fondu práve z titulu zvýšených požiadaviek zabezpečovacích služieb externých dodávateľov, napriek tomu tým posledným v reťazci, živnostníkom do dnešného dňa neboli vyplatené práce za november a december. Takže budem rada, ak takýto zákon bude mať nielen preventívne, ale aj retroaktívne účinky. Ďakujem.
M. Číž, podpredseda NR SR: (2007-05-16):
Slovo má pán poslanec Madej.
Hajšelová, Petra, poslankyňa NR SR (2020-07-15):
Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Kolíková, Mária, ministerka spravodlivosti SR (2020-04-29):
Vážený pán podpredseda, vážené pani poslankyne, vážení páni poslanci, dovoľte mi predstaviť vám návrh vládneho návrhu zákona o zmene zákona, ktorým sa mení a dopĺňa zákon č. 185/2002 o Súdnej rade Slovenskej republiky. Predmetom tohto návrhu je, ako už bolo spomínané v rámci rozpravy k skrátenému legislatívnemu konaniu, je na jednej strane umožniť, aby rokovania a hlasovania Súdnej rady mohli prebiehať aj dištančne, virtuálne. Tá veta, ktorá sa dopĺňa do zákona o Súdnej rade, absolútne kopíruje to, čo má aj vláda. To znamená, jedná sa o možnosť, ktorú dáme Súdnej rade, aby bolo možné byť rozhodované aj členom Súdnej rady, u ktorých môže byť veľmi vážny dôvod, že sa nemôžu priamo osobne zúčastniť takýchto rokovaní. Chceme tým práve vyriešiť to, že nám môže nastať situácia, že členovia Súdnej rady budú v karanténe, či už z dôvodov, že sú v karanténe tu na Slovensku, alebo z dôvodu, že z dôvodu cestovateľskej anamnézy budú musieť ísť do karantény. To znamená, chceme absolútne minimalizovať prekážky, že by táto inštitúcia bola nefunkčná. Je to nevyhnutné pre chod justície. Naozaj, ako už bolo povedané, môže chýbať hlas, ale nielen hlas. Tu sa môže jednať o situáciu, že nám vypadnú viacerí členovia Súdnej rady, že ak nebudeme mať takéto pravidlo, že môže byť aj problémom, že bude vôbec uznášaniaschopná. Takže určite je dôležité, aby takáto možnosť pre Súdnu radu tu bola. Nie je to výmysel, vyplynulo to jasne vlastne z posledného zasadnutia Súdnej rady z pondelka, že je tu nejasnosť tohto výkladu medzi členmi Súdnej rady. To znamená, ak by aj umožnili momentálne niekomu hlasovať, zúčastňovať sa takýchto zasadnutí dištančne, tak je tu možnosť prípadného sporu ohľadom akýchkoľvek rozhodnutí, ktoré by Súdna rada takýmto spôsobom prijala. Preto navrhujeme túto právnu úpravu. Súčasne súčasťou tohto návrhu zákona je ešte jedno pravidlo a to pravidlo je, aby najstarší člen Súdnej rady nám mohol viesť zasadnutie v prípade, ak tu nie je obsadená funkcia predsedu, podpredsedu. Znamená, že momentálne nemáme podpredsedu Súdnej rady, pretože sa nám vzdal funkcie k pondelku, takže tá situácia nám ukázala ďalej, keď sme o nej diskutovali s pani predsedníčkou Súdnej rady tento týždeň, ja som mala také stretnutie – rozoberali sme túto situáciu, že áno, môže teoreticky nastať situácia, že nebude toho, kto by nám viedol Súdnu radu, nebude toho, kto by nám viedol zasadnutie Súdnej rady – k riešeniu, kto bude predsedom, potenciálne podpredsedom, ak sa nám takéto pozície uvoľnia. Je to analogická situácia, akú sme tu riešili pre Najvyšší súd, a preto mám za to, aby sme tú situáciu vyriešili, aby sa nestalo, že Súdna rada bude nefunkčná a nebude nám kto viesť zasadnutia Súdnej rady. Preto navrhujem v Súdnej rade, aby takáto právna úprava bola prijatá, aby sme absolútne znížili riziko, že nebude základná inštitúcia pre chod justície plne funkčná a plnila si svoju úlohu. Je to dôležité pre právny štát, pre demokraciu, pre prístup k spravodlivosti, pre ochranu základných práv a slobôd. Ďakujem pekne.
Kaník, Ľudovít, poslanec NR SR (2011-11-29):
Ja rozumiem tomu, že takáto vec by sa nemala riešiť pozmeňujúcim návrhom, ale, žiaľbohu, niekedy je to nevyhnutné tak urobiť, keď príde vládny materiál z ministerstva, ktorý neobsahuje tú podstatu veci, ktorú obsahovať mal. A to, že táto novela mala obsahovať toto riešenie, ktoré bolo aplikované cez pozmeňujúci návrh, chcem doložiť tým, že veď je to súčasť vládneho programu. Vo vládnom programe je zapísané, že zrušíme zdravotnú službu alebo výrazne ju obmedzíme. Teraz nemám ho pred sebou. Ale bolo to tam explicitne povedané, pretože zdravotná služba sa už pri zostavovaní vlády považovala za problém. A ja som viackrát vyzýval pána ministra, a som s jeho odborníkmi tu v kinosále diskutoval o tom, že kedy to už bude, prečo to tam nie je. A mne je ľúto, a je to trošku nie najlepšia vizitka materiálu a tej práce, ktorá sa tam odviedla, že sa to muselo zachraňovať v Národnej rade, ale podstata veci je tá, že tá zdravotná služba absolútne sa nehodí na slovenské podmienky, je zaťažujúcim prvkom podnikateľského prostredia. Neviem, ako ináč chceme napĺňať deklarácie o znižovaní zaťaženia podnikateľov, zbytočné byrokratické, administratívne a finančné záťaže keď im neustále pridávame cez takéto zákonom vynucované platby a povinnosti. Tak načo sú potom tie deklarácie?
Pellegrini, Peter, predseda NR SR (2015-04-21):
Vážené panie poslankyne, vážení páni poslanci, prosím, aby ste zaujali miesto v rokovacej sále, budeme pokračovať v prerušenom rokovaní o vládnom návrhu na skrátené legislatívne konanie o vládnom návrhu zákona, ktorým sa mení a dopĺňa Obchodný zákonník (tlač 1489), a pristúpime k hlasovaniu o tomto návrhu. Poprosím teraz poverenú členku ústavnoprávneho výboru pani poslankyňu Annu Vittekovú, aby uviedla hlasovanie o skrátenom legislatívnom konaní.
Paška, Pavol, predseda NR SR (2012-11-29):
Prepáčte, pán poslanec. Kolegyne, kolegovia, ja vás chcem požiadať, aby ste odišli radšej z rokovacej sály. Nech sa páči, pán poslanec.
Žiga, Peter, podpredseda NR SR (2023-12-07):
Ďakujem pekne. Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Zuzane Matejičkovej. Nech sa páči.
P. Miššík, poslanec: (2007-09-19):
K tej druhej otázke, otvoreniu 2. piliera sa vyjadrili aj naši kolegovia poslanci z opozície, kde bolo jasne povedané, že toto problémom pre nás nie je. Ako aj z tvojho príspevku jednoznačne vyplynulo, ty ako zásadný problém vidíš vykrytie chýbajúcich financií v tejto chvíli, príp. v ďalších obdobiach. Ale znova odpoviem, že tých riešení je niekoľko a my sme ich ponúkli nielen v diskusii, ale aj v tom, ako sme osem rokov v tejto krajine vládli. Bývalá vládna koalícia vytvorila ekonomické podmienky pre rast tejto krajiny taký, že bol doteraz nevídaný, aj čo sa týka Európskej únie. My sme vytvorili to, že sú obrovské príjmy štátneho rozpočtu. A vy naozaj môžete používať aj na tie veci tieto príjmy štátneho rozpočtu, ktoré dnes vidíme tak, že kam by mohli ísť. A tretia vec, a to nie je len v dôvodovej správe z roku 2003, ktorú si, pán kolega, používal, my sme to jasne povedali, je, že chceme tieto náročné finančné prostriedky vykryť z privatizácie. Problém je ale ten, že vy vo vládnom programe privatizáciu odmietate, vy ste skôr názoru, že všetko je dobré, čo je štátne, a privatizovať netreba. My si myslíme, že všetko, čo je v privátnych rukách, má svojho hospodára a prináša zisky a dokonca ak by sme boli aj tieto majetky predali, tak zmysluplne sme mohli vykryť diery takéhoto charakteru z príjmov z privatizácie. Ďakujem.
Baránik, Alojz, poslanec NR SR (2017-05-18):
Ďakujem. Aby som bol presný, tak by som uviedol to, čím reagujem na, v rozprave na kolegu Dostála. Je zaujímavé, že úrad kartografie má námietky proti používaniu termínu Veľká Británia, pretože to je geografický termín a znamená ostrov Veľká Británia. Čiže nie som si istý, či to tunák títo súdruhovia majú správne pochopené, pretože je rozdiel medzi Veľkou Britániou a štátom Spojené kráľovstvo Veľkej Británie a Severného Írska. No a pokiaľ ide o ďalšiu zaujímavú geografickú, ktorá bola uvedená vo vystúpení kolegu Dostála, myslím si, že by si mal dávať pozor a uvádzať veci správne. To znamená, pýtať sa, že či Robert Fico bol nie na Vazovovej, ale na Vazovovej ulici v Bratislave. Ďakujem.
B. Bugár, podpredseda NR SR: (2004-06-18):
K. Fajnor, poslanec: Ďakujem pekne, pán predsedajúci. Ja by som chcel doplniť môjho predrečníka informáciou. Dal som v podstate interpeláciu na predsedu vlády, prečo bolo znížená kúpna cena Slovnaftu o 5 miliárd korún. Na to mi odpovedal pán predseda vlády, že ak sa mi to zdá netransparentné, mám dať trestné oznámenie. Dal som trestné oznámenie. Pán predseda vlády, samozrejme, ako vždy konal, tak ako on konať vie. Ale dostal som zaujímavú odpoveď a tá odpoveď znela asi takto: o 5 miliárd Slovnaft bol znížený preto, že on bude investovať. No tak predstavme si, že pôjdeme do obchodu a kúpime si auto a poviem, znížte mi cenu, lebo o päť rokov bude  potrebovať generálku. Čiže asi takýmito hlúposťami my tunelujeme podniky. Opäť, keď som dal interpeláciu na finančný tunel, ktorý vybudovala SDKÚ, pri dopravnom tuneli Branisko, tak mi povedal, že mám dať trestné oznámenie. Z tohto dôvodu podporíme návrh Smeru, pretože si myslíme, že takéto šafárenie sa už raz musí skončiť. Ďakujem pekne. (Potlesk.)
Pročko, Jozef, poslanec NR SR (2023-12-12):
Žiadam, aby sme dali hlasovať o tom, aby sme prerušili túto schôdzu. Odôvodnenie: Predsedajúci schôdze neovláda rokovací poriadok a jeho mentálna výbava podľa... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-06-04):
Ďakujem pekne za všetky reakcie. Tá vaša snaha sa mi naozaj zdá zvláštna v tom, a som o tom presvedčená, že postavili ste mňa osobne aj mnohých ďalších naozaj do postoja, že sa cítim vydieraná. Cítim sa vydieraná tým, že veľmi si prajem, aby to, čo som aj povedala o ochrane manželstva, a tým aj ochrane rodiny, bolo v ústave. Ale vôbec nie som si istá tými zmenami v súdnictve, ktoré ste naprogramovali. Ste konzistentní vo svojich názoroch, ale aký problém bol naozaj podpísať pozmeňujúci návrh, za ktorý by poslanci KDH hlasovali, keďže konzistentne idú v tom svojom programe stále ďalej? Však ak ste boli presvedčení o tom, že nie je na tom zhoda, jednoducho tí, ktorí by za to nehlasovali, by potvrdili, že naozaj nie je na tom zhoda. Takže toľko ku konzistentnosti vašej. V tomto je to pre mňa dosť neúprimné. A ešte by som sa... (Reakcia z pléna.) To som povedala v závere, že určite by sa mi oveľa ľahšie hlasovalo za túto ústavu, keby ste... (Reakcia z pléna.). To nie je z toho jasné? Pán poslanec, uvidíte, nechajte sa prekvapiť, ja si myslím, že som to dostatočne jasne povedala. Budem hlasovať za ústavu a je mi veľmi ľúto, do akej polohy ste postavili mňa a mnohých iných. Ďakujem vám pekne.
Grendel, Gábor, podpredseda NR SR (2022-10-05):
S reakciou na faktické poznámky pán poslanec Šeliga.
Danko, Andrej, podpredseda NR SR (2024-02-27):
Poslanec Tankó.
Bašistová, Alena, poslankyňa NR SR (2018-06-13):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Danko, Andrej, podpredseda NR SR (2023-12-18):
Poslankyňa Marcinková.
Laššáková, Jana, podpredsedníčka NR SR (2015-12-02):
Príjemné dobré ráno, vážené panie poslankyne, páni poslanci, otváram trinásty rokovací deň 58. schôdze Národnej rady Slovenskej republiky. Na dnešnom rokovacom dni o ospravedlnenie požiadali Július Brocka, Mikuláš Dzurinda, Pavol Frešo, Jozef Kollár, Magdaléna Vášáryová, Renáta Zmajkovičová, o ospravedlnenie neúčasti z dôvodu práceneschopnosti požiadal poslanec Milan Géci. Pristúpime k rokovaniu o návrhu na voľbu komisára pre deti a komisára pre osoby so zdravotným postihnutím . Návrh má tlač 1812. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím povereného člena výboru pre ľudské práva a národnostné menšiny poslanca Bélu Bugára, aby návrh uviedol a podal správu o výsledku prerokovania tohto návrhu vo výbore. Nech sa páči, pán spravodajca.
Hrnčiar, Andrej, podpredseda NR SR (2016-04-19):
Ďakujem. Reagovať na faktické poznámky bude pani poslankyňa Remišová.
J. Tkáčová, poslankyňa: (2009-03-10):
Takže ja tiež si myslím, že sa niekto chce zbaviť svojej zodpovednosti a hodiť to na plecia samosprávy, ktorá sama nemá ani finančné možnosti, ani, ja neviem, organizačné možnosti, aby tento hluk, konkrétne na tomto sídlisku v meste Košice, vedela pre občanov odstrániť.
Pellegrini, Peter, predseda NR SR (2015-03-17):
Pán poslanec Hlina, poprosím vás o kľud v rokovacej sále. Počkajte si, kým dopadne hlasovanie, potom sa môžete vyjadriť!
Laššáková, Ľubica, ministerka kultúry SR (2019-12-05):
Vážený pán predsedajúci, ďakujem za slovo. Vážený pán poslanec, Ministerstvo dopravy a výstavby Slovenskej republiky v spolupráci s Útvarom hodnoty za peniaze Ministerstva financií Slovenskej republiky v súčasnosti intenzívne pracuje na metodike prioritizácie. Hodnotenie investičných projektov s ohľadom na rôzny stupeň ich prípravy si aj napriek značnej rozpracovanosti vyžaduje množstvo porovnávania, hodnotenia vstupných údajov a zapracovania pripomienok. Vyžaduje si to teda opakovanú kontrolu pre správne nastavenie investičného plánu. Zdôrazním, že metodika, ako je v súčasnosti spracovávaná, by v budúcnosti neumožňovala hodnotenie projektov železničnej, vodnej a leteckej dopravy zvlášť. Teda nebolo by možné vytvoriť hodnotenie v rámci jednotlivých druhov dopravy. Pracovná skupina na ministerstve dopravy žiada preto navrhnúť rozšírenie tejto metodiky, s čím súvisí aj časový posun splnenia úlohy. Považujeme za kľúčové nastaviť správnu metodiku objektívneho hodnotenia a porovnávania projektov, bez ktorej nie je možné vypracovať investičný plán, harmonogram a následne aj finančné krytie. Vážený pán poslanec, ďakujem vám za pozornosť.
Pčolinský, Peter, podpredseda NR SR (2022-11-09):
Ďakujem pekne. K návrhu na voľbu podpredsedu Najvyššieho kontrolného úradu konštatujem, že žiaden z kandidátov nebol zvolený. Opakovaná voľba... (Reakcia overovateľa.) Ježiš, pardon. Dobre. Ešte overovateľ Peter Dobeš prečíta, prečíta výsledky voľby podpredsedu NKÚ. Trochu, trochu som sa ponáhľal.
Brisudová, Martina, poslankyňa NR SR (2020-11-03):
Ďakujem pekne za slovo, pán predsedajúci. Ja by som sa chcela v prvom rade poďakovať všetkým mojim kolegom za ich stanoviská. Sú to stanoviská ľudí, ktorí pracujú v praxi – v miestnej alebo územnej samospráve, ktorí prichádzajú do kontaktu s hlavnými kontrolórmi, takisto aj v našom meste máme hlavného kontrolóra. Musím povedať, že ešte ani raz sa nestalo, že by slovo hlavnému kontrolórovi, ak oňho požiadal, nebolo mestským zastupiteľstvom udelené a verím, že aj samosprávy, ktoré reprezentujú moji kolegovia, či už sú to starostovia, primátori, primátorky alebo poslanci, postupujú rovnako. Pretože mestská samospráva je o ľuďoch, stojí veľmi blízko svojim občanom. Každý občan, ktorý má akýkoľvek problém, klope na dvere mestskej samosprávy a ja práve mestské samosprávy v tejto situácii by som chcela veľmi, veľmi podporiť, chcela by som ich požiadať, že tak, ako reprezentatívne spolupracovali na plošnom testovaní na jeho, v jeho prvej časti, aby tak urobili aj v jeho druhej časti, pretože sme to práve my, ktorí si musíme vzájomne pomáhať. Čo sa týka kolegov, ktorí hovorili o komplexnosti zákona, súhlasím s nimi a hovorím, že vlastne mali by sme pozvať k diskusii o tomto zákone všetkých zainteresovaných. Všetky zložky či je to ZMOS, ZOMOS či je to Únia miest Slovenska, či sú to poslanci, jednoducho ľudia, ktorí tejto téme rozumejú, aby sme sa na konci mohli potešiť z nejakého spoločného konsenzu, ktorý bude pozitívnym nielen pre samotné samosprávy, ale aj pre ľudí, pretože práve pre ľudí sme tu aj my. Ďakujem pekne za slovo. (Potlesk.)
Bugár, Béla, podpredseda NR SR (2011-07-13):
Prezentujme sa hlasujme o návrhu pani poslankyne.
Mizík, Stanislav, poslanec NR SR (2020-09-22):
Ďakujem za slovo. Správne, Milan! Tento zákon je ohybný prútik, ktorý títo bezchrbtoví prútikári dokážu ohnúť podľa svojich chútiek. Ohýbajú ho už aj teraz, tuná priamo v tejto rozprave, keď hovoria, že všetci boli v Socialistickom zväze mládeže. Áno, skoro všetci boli v Socialistickom zväze mládeže okrem jehovistov a pár ďalších, ale boli to mŕtve chrobáky. No ale čo sa nestalo? Boli tam aj poniektorí ako prebudené agresívne osy šíriace boľševickú propagandu ako pán Dostál, a to dokonca v legendárnom časopise Nové slovo. Tu sme videli, práve videli, ako sa preona... ako preonačia členstvo v SZM v diskusii o členstve s aktívnym boľševickým aktivistom za reálneho socializmu koncom 80. rokov. A ako sa teraz teda budú volať nové ulice, keďže tak veľa sa ich buduje? Napríklad: Jazvečia, Transrodová? Alebo či ulica Ondreja Dostála z oa... z OKS, alebo ulica Ondreja Dostála zo SZM? Ulica Ondreja Dostála, transrodového spred gymnázia? Dostál street? Alebo Ondreja Dostála, slávneho SaS-kára? A príklad pána Vojtaššáka si veľmi dobre poznamenal. Je to svätý človek, birmovný otec mojej mamy a naňho mi nikto šahať nebude. Ďakujem.
P. Paška, predseda NR SR: (2008-09-10):
(Hlasovanie.) 134 prítomných, 81 za, 26 proti, 26 sa zdržalo, 1 nehlasoval. Zákon sme postúpili do druhého čítania.
Pellegrini, Peter, predseda NR SR (2024-02-15):
Ja vás nechám, pán poslanec, nech si to už dokončíte. Nech sa páči. Nechám vás hovoriť, môžte pokračovať.
Sulík, Richard, predseda NR SR (2011-07-13):
Dámy a páni, budeme pokračovať hlasovaním. Poprosím, keby ste sa usadili. Pána Abrhana aj kolegu Jurčíka poprosím, keby sa usadili. Tak, páni poslanci, panie poslankyne, na návrh troch klubov som bol požiadaný ešte o dvadsaťminútovú prestávku. Pýtam sa, či je takýto súhlas. (Nesúhlasná reakcia pléna.) Našťastie sa o tom nehlasuje, takže nasleduje dvadsaťminútová prestávka. (Dvadsaťminútová prestávka.) (Po prestávke.)
Nicholsonová, Lucia, poslankyňa NR SR (2013-09-18):
Ďakujem veľmi pekne za slovo. Pán Lipšic, aj z vášho prejavu, ale aj z prejavu predrečníkov k tomuto bodu programu mimoriadnej schôdze je úplne zjavné, že to svetlo na konci Ficovho tunelu v SPP je zisk fešákov z J&T. A ak vám to pomôže, ja by som do tej mozaiky všetkého, čo ste vymenovali, pridala možnože maličkosť, ale podľa mňa zaujímavú. Až donedávna bola dvorným audítorom SPP spoločnosť Deloitte a podľa mojich informácií dva posledné také najväčšie audity v SPP vykonala úplne iná audítorská firma, ten jeden audit bol tzv. SQA audit a ten druhý audit sa týkal auditovania majetku v SPP. A je veľmi zaujímavé, že to zhodou okolností bola firma, ktorá je prepojená na J&T. Ten, kto sledoval dianie v Poštovej banke, asi vie, o ktorej audítorskej firme hovorím. A ešte zaujímavejšie je, že podľa mojich informácií táto firma napriek objemom oboch auditov nebola vyberaná vo verejnej súťaži výberovým konaním, ale napriamo. Ďakujem.
Gašpar, Tibor, poslanec NR SR (2024-02-08):
Budeme hlasovať o bode 28 pozmeňujúceho návrhu poslanca Galka.
Baláž, Vladimír, poslanec NR SR (2021-07-01):
Ďakujem. Ja v zásade ako personálne, ja Vladimír Baláž, chápem snahu o zvýšenie percenta zaočkovaných ľudí na Slovensku za cieľom zabezpečiť nejakú komunitnú imunitu. Avšak to, že sa zlyhalo počas tých dlhých mesiacov, ktoré tu žijeme už s touto infekciou, tá kampaň, ktorá, ani neviem v zásade, či dobre prebieha, či vôbec neprebieha, je absolútne bezzubá, nemá žiadny, žiadny, žiadny zmysel. Bude veľmi zaujímavé zistiť aj to, že koľko vlastne kampaň stále, čo nám to vôbec prinieslo. Tak teraz do zákona, ktorý v zásade mal dobrý úmysel odškodniť cestovné kancelárie, sa usadil prílepok, ktorý sa mi zdá, ako keby partia ľudí vymyslela jeden večer. Takto by to asi nemalo celé existovať. Z toho tak či tak vznikne strašne veľké množstvo problémov, ktoré tu už mnohé boli spomenuté. V takomto stave, ako ten pozmeňovací, obidva pozmeňovacie návrhy boli prednesené, žiaľ, nebudeme môcť podporiť tento zákon. Ďakujem.
P. Paška, predseda NR SR: (2009-10-21):
Otváram rozpravu. Nemám písomnú prihlášku. Pýtam sa, či chce niekto vystúpiť v rozprave. Pán poslanec Horváth. Končím možnosť sa prihlásiť. Máte slovo pán poslanec. Ešte, pani poslankyňa Sárközy, prihláste sa, pani poslankyňa, ako druhá, pani poslankyňa. Nech sa páči, pán poslanec.
Laššáková, Jana, podpredsedníčka NR SR (2013-09-17):
Pán poslanec Kadúc, nech sa páči.
Kuffa, Štefan, poslanec NR SR (2020-05-14):
Ale, pán predsedajúci, chcem vám poďakovať... (hovorené súbežne s predsedajúcim), ďakujem, že ste mi to slovo dali. Na predrečníčku chcem toľko povedať, že vzhľadom k jej veku tak sa mi to zdalo veľmi trúfalé, prepáčte, ale označiť pani komisárku, že jej úrad je, nie je nezávislý, to bola trúfalosť veľká. Veľmi veľká. A to, čo ste uviedli ako nejakú argumentáciu, a ktosi sa tu hneď rozplýva, že majú konať orgány činné v trestnom konaní. Ja vám poviem príklad takýto. Aj ja som také súdne rozhodnutie nerešpektoval hľadiac na dobro dieťaťa. My sme takéto dieťa mali v hospici, kde ho chceli dať jednoducho proti súhlasu matky do sociálneho zariadenia bez toho, že by preverili všetky tieto veci, a volala mi sociálna pracovníčka a týmto argumentovala. A ja som povedal, bez súhlasu rodičov, ja toto dieťa, že by som dovolil, aby bolo presunuté do sociálneho zariadenia, ja s tým súhlasiť nebudem. A neudialo sa tak. Tak nedramatizujme tu, viete, to keď sa z kontextu vytrhnú nejaké veci, samozrejme, keď chceme toho druhého pošpiniť, a tuná, naďalej ak chceme niekoho tuná kriminalizovať, ja to považujem, prepáčte, ale až za bezočivé to nieže trúfalé, ale bezočivé. Toto jednoducho v normálnej spoločnosti by malo prestať fungovať. A tú nadáciu, ktorú spomínate, pani kolegyňa, to ste jej robili reklamu, ja ju tu nebudem spomínať. Nerobte reklamu nijakým nadáciám, to je priestor pléna Národnej rady.
Lipšic, Daniel, poslanec NR SR (2014-11-10):
Ďakujem. Práve som sa dočítal, že po pánovi predsedovi Paškovi na mňa podáva trestné oznámenie aj finančná skupina Penta. Zaujímalo by ma, či to budú robiť rovnakí advokáti. Pán poslanec Blaha, na mňa bolo podaných veľa trestných oznámení aj zo skupiny Penta, dokonca začalo aj trestné stíhanie v jednej veci, že som zneužíval právomoci kvôli vyšetrovaniu Gorily. Je to veľmi smutné, ako dnes niekedy polícia funguje. Ale to, čo ste urobili voči Gáborovi Grendelovi, považujem za špinavosť najväčšieho zrna. Gábor Grendel, dokončím, je vo veci začaté akože vyšetrovanie za skrátenie dane. Za sedem faktúr z roku 2013, ktoré akože nezdanil. Ako živnostník, všetci vieme, že sa zdaňujú faktúry, nie keď sa vystavia, keď sú zaplatené. On ich mal zaplatené v roku 2014. Skutkový stav je úplne jasný. Ale kandiduje na starostu, tak treba niečo urobiť a potom to šíriť cez anonymné blogy. A mrzí ma jedna vec. Ja som si myslel, keď som dostal správu predvčerom, že ľudia okolo pána Pašku a Fica po tom, ako som zverejnil, že pán Paška nepodal majetkové priznania, začali tlačiť do médií, aby hrali akože Gáborovu kauzu. Som si myslel, že k tomu sa neznížite. Ale keď teraz počúvam, pán Jarjabek to videl, vy ste to videli, asi na celom klube, pán Pellegrini to videl, tak sa mi zdá, že predstavitelia SMER-u sú už pod takým tlakom, že sa snažia čokoľvek vydolovať, aj najväčšiu hovadinu, len aby sa akože mohli brániť. Je mi z vás zle. Ale fyzicky zle!
Bugár, Béla, podpredseda NR SR (2020-02-25):
Páni poslanci, môžte sa prihlásiť s faktickými, samozrejme. (Povedané s pobavením.)
Blaha, Ľuboš, podpredseda NR SR (2023-12-14):
Ďalší do rozpravy sa prihlásil pán poslanec Ondrej Dostál, nech sa páči, máte slovo.
P. Hrušovský, predseda NR SR: (2003-06-27):
Páni poslanci, hlasujeme o termíne lehoty účinnosti. Pán poslanec Jarjabek. (Hlasovanie.)  Prítomných je 142 poslancov, za 103, proti 15, zdržalo sa 24. Konštatujem, že návrh sme schválili. Prosím ďalšie návrhy.
Hrnčiar, Andrej, podpredseda NR SR (2019-01-29):
Sedem faktických poznámok. Nech sa páči, pán poslanec Suchánek.
P. Hrušovský, predseda NR SR: (2004-09-09):
Pán poslanec chce položiť doplňujúcu otázku. Nech sa páči.
Kollár, Boris, predseda NR SR (2022-03-16):
Prosím, prezentujme sa a hlasujeme. (Reakcia z pléna.) (Hlasovanie.) Prítomných 128 poslancov, za 95, proti žiadny, zdržalo sa 33. Uvedený návrh sme schválili.
Bugár, Béla, podpredseda NR SR (2019-06-26):
Prezentujme sa a hlasujme. (Hlasovanie.) Prítomných 140, za 104, proti 17, zdržalo sa 19 poslancov. Národná rada sa rozhodla, že tento návrh zákona posunie do druhého čítania. Nech sa páči.
E. Bauer, poslankyňa: (2004-05-12):
V súlade s § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) na tom, že po rozprave odporučí uvedený návrh zákona prerokovať v druhom čítaní. Súčasne odporúčam  v zmysle § 74 ods. 1 zákona o rokovacom poriadku a v súlade s rozhodnutím predsedu Národnej rady Slovenskej republiky č. 683 z 23. apríla prideliť návrh zákona, tlač 645, na prerokovanie ústavnoprávnemu výboru, výboru pre financie, rozpočet a menu, výboru pre obranu a bezpečnosť a výboru pre sociálne veci a bývanie. Za gestorský výbor navrhujem v súlade s citovaným rozhodnutím predsedu výbor pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 11. júna 2004 a gestorský výbor do 14. júna 2004. Ďakujem, prosím, otvorte rozpravu.
Figeľ, Ján, podpredseda NR SR (2013-03-20):
Zsolt Simon, nech sa páči.
Remišová, Veronika, poslankyňa NR SR (2016-10-27):
Ďakujem svojej kolegyni poslankyni Dubačovej, že tak výstižne zhrnula problémy samospráv. A my, ktorí máme skúsenosti zo samosprávy, tak vieme, že naozaj je pre hazard, je pre samosprávy problém. Z našich miest a obcí nám miznú priestory, ktoré slúžia všetkým a na ich miesto sa tam sťahujú rôzne zatemnené brlohy, ktoré nám kazia vzhľad mesta. A preto si myslíme, že samospráva by určite mala mať možnosť regulovať hazard aj bez toho, aby sme teraz museli zbierať podpisy v uliciach. Mala by mať možnosť rozhodnúť, aký typ hazardu chce alebo nechce, alebo možno nič tam nechce, či kasíno môže byť, ale herňa nemôže byť. A takisto by mala mať možnosť rozhodnúť a úplne zakázať hazard na svojom území. Ale súhlasím s tým, že tento návrh je aj kompromisným návrhom s tým, že umožňuje čiastočnú reguláciu hazardu, že nemusíme vylúčiť teda všetky typy hazardných hier s výnimkou napríklad kasína, ale hlavne herne, kde sú videohry, tak tie úplne vylúčime. Hoci mojím osobným želaním by bolo, aby hazard z našich miest a obcí zmizol úplne. A teda, keď som zbierala tie podpisy v tých uliciach, tak som ich zbierala práve kvôli tomuto. Ďakujem.
J. Počiatek, minister financií SR: (2008-07-03):
Ďakujem. Skončil som.
Hrušovský, Pavol, podpredseda NR SR (2011-09-14):
Hlasujeme o návrhu o skrátení, so súhlasom o vyslovení skrátenej lehoty, prerokovať, resp. hlasovať o podaných pozmeňovacích návrhoch. (Hlasovanie.) 134 prítomných, 132 za, 1 sa zdržal, 1 nehlasoval. Schválili sme návrh. Poprosím vás o ďalšie návrhy.